# Castell de Taga

El Castell Taga (多 賀 城, Taga-jō) era un castell japonès que es va erigir durant les campanyes contra els emishi al segle VIII. Es trobava al lloc que avui dia és la ciutat de Taga, a la prefectura de Miyagi, Japó. Va servir com a centre administratiu de la província de Mutsu. Matsuo Bashō parla de la seva visita a aquest lloc en Oku no Hosomichi. Les ruïnes del Castell Taga i del temple tenen la categoria de Lloc Històric Especial (特別 史跡).

## Història

Durant les guerres contra els emishi (蝦 夷) al nord-est de Honshū, els japonesos van construir una sèrie de forts i palissades que servissin de baluards i centres administratius en la seva conquesta i colonització de la regió. Una inscripció indica que el Castell Taga va ser fundat l'any 724. Es va convertir en la capital administrativa de la província de Mutsu i en una de les principals bases d'operacions, juntament amb els castells Akita i Okachi, de la província de Dewa. El districte militar es deia Chinjufu (鎮守 府), i era l'equivalent nord-oriental a Dazaifu (太宰府) al sud-oest. Taga va ser reconstruït després de ser saquejat i incendiat pels emishi l'any 780, però va patir greus danys pel tsunami Jogan del 869. L'auge de Hiraizumi al segle xii va marcar el seu declivi i posterior desaparició.

## Monuments
### Castell Taga

El Castell Taga ocupava una àrea d'uns 280 metres quadrats i estava envoltat per un mur de terra de més de tres quilòmetres de llarg. Al centre hi havia diversos edificis administratius construïts sobre una elevació envoltats per un mur de terra interior. Hi havia també en el lloc magatzems i barracons per als soldats i artesans.

### Ruïnes del temple Taga

Unes excavacions realitzades al sud-est del castell van treure a la llum les ruïnes d'un temple, avui conegut com a Taga Haiji. S'han identificat cinc edificis dins d'un gran complex rectangular delimitat per un mur de terra.

### Inscripció

El Tsubo no Ishibumi (壺 の 碑) o Tagajōhi (多 賀 城 碑) és una inscripció que data del període Nara que indica les distàncies a Nara, la Província d'Emishi, i altres regions. Matsuo Bashō (松尾 芭蕉) fa un creatiu relat de la seva observació de l'estela a Oku no Hosomichi (奥 の 細 道), concloent que "rarament es troben vestigis convincents del que ha esdevingut, però en aquest lloc hi ha monuments absolutament fidedignes d'esdeveniments que van tenir lloc fa un mil·lenni", i va plorar de l'emoció. En la seva descripció el monument fa les funcions de lloc poètic o utamakura. En 1998 va ser declarat Propietat Cultural Important.

## Museu

El Museu d'història de Tōhoku (東北 歴 史 博物館) acull les troballes de les excavacions del lloc així com d'altres jaciments de Tōhoku.

## Referències

* ↑ «Database of Registered National Cultural Properties». Agency for Cultural Affairs. Arxivat de l'original el 26 de març de 2012. [Consulta: 28 novembre 2016].
* ↑ «Tagajō». Miyagi Prefecture. Arxivat de l'original el 26 de març de 2012. [Consulta: 28 novembre 2016].
* 1 2 Shively, Donald H.. Cambridge History of Japan vol. II (p.31f.). Cambridge University Press, 1999.
* ↑ Yiengpruksawan, Mimi Hall. Hiraizumi: Buddhist Art and Regional Politics in Twelfth-Century Japan. Harvard University Press, 1998, p. 19–22.
* ↑ Yiengpruksawan, Mimi Hall. Hiraizumi: Buddhist Art and Regional Politics in Twelfth-Century Japan. Harvard University Press, 1998, p. 26.
* ↑ Minoura, K. (et al.) «The 869 Jōgan tsunami deposit and recurrence interval of large-scale tsunami on the Pacific coast of northeast Japan». Journal of Natural Disaster Science, 23, 2, 2001, pàg. 83–88. Arxivat de l'original el 1 d'abril de 2011. Arxivat 2011-04-01 a Wayback Machine.
* ↑ Yiengpruksawan, Mimi Hall. Hiraizumi: Buddhist Art and Regional Politics in Twelfth-Century Japan. Harvard University Press, 1998.
* ↑ Yiengpruksawan, Mimi Hall. Hiraizumi: Buddhist Art and Regional Politics in Twelfth-Century Japan. Harvard University Press, 1998, p. 23f.
* ↑ «Tagajō - Inscription (in Japanese)». Miyagi Prefecture. Arxivat de l'original el 12 de maig de 2011. [Consulta: 28 novembre 2016].
* ↑ Miner, Earl. Naming Properties: Nominal Reference in Travel Writings by Basho and Sora, Johnson and Boswell. University of Michigan Press, 1996, p. 127–135.
* ↑ «Database of Registered National Cultural Properties». Agency for Cultural Affairs. Arxivat de l'original el 26 de març de 2012. [Consulta: 28 novembre 2016].
* ↑ «Special Historic Site - Tagajo Ruins (in Japanese)». Miyagi Prefecture. Arxivat de l'original el 11 de setembre de 2012. [Consulta: 28 novembre 2016].

## Enllaços externs

* Associació de Turisme de Taga Arxivat 2020-11-11 a Wayback Machine. (japonès)
* Informe de l'excavació (japonès)